Partida dintre Dinamo și UTA, disputată în ultima etapă a sezonului regulat, a fost marcată de incidentede violente. Suporterii celor două echipă s-au bătut atât în afara stadionului, cât și în interior. Acum, a venit nota de plată. Comisia de Disciplină a dictat sancțiuni fără precedent împotriva ambelor formații.
Pe 8 martie, în ultima etapă a sezonului regulat, Dinamo a învins-o pe UTA Arad, scor 1-0, pe stadionul "Arcul de Triumf", dar scene violente au avut loc înainte de startul partidei atât în afara arenei, cât și în interior. Suporterii "câinilor" au aruncat în mai multe rânduri cu torțe și petarde pe gazon, dar și spre sectorul oaspeților. Comisia de Disciplină a analizat evenimentele și a luat o decizie.
Astfel, Dinamo și UTA Arad au primit pedeapsa maximă din partea Comisiei de Disciplină. Cele două echipe vor juca următoarele patru meciuri de pe teren propriu fără spectatori și au primit câte 100.000 de lei amendă.
După această decizie, "câinii" și arădenii nu vor mai avea suporteri în tribune până la finalul sezonului, deoarece ambele formații mai au de disputat câte patru meciuri pe teren propriu până la finalul play-out-ului.
"O tâmpenie. Sunt indignat de aceste decizii sau amenzi. Ce treabă au spectatorii?
Cine greșește, plătește. De fiecare dată avem tendința să pedepsim pe toată lumea, când sunt doar câțiva vinovați", a spus Ciprian Marica, după aflarea sancțiunilor, pentru Digi Sport.
UTA – FC Botoșani
UTA – Hermannstadt
UTA – Oțelul
UTA – FCU Craiova
Măsurile fără precedent vin după ce mai mulți suporteri ai lui Dinamo au fost "săltați" în urmă cu câteva zilde de mascați. Poliția a precizat că au fost 15 mandate de percheziție domiciliară și 26 de mandate de aducere și citații în acest caz.
Printre cei adudiați s-a aflat și liderul galeriei celor de la CSA Steaua, fostul rugbyst Andrei Florescu. În dosar se fac cercetări pentru tulburarea ordinii şi liniştii publice, încăierare şi folosirea, fără drept, de materii explozive.